EKH ลุ้นกำไรไตรมาส 1/62 ทำ New high แนะซื้อเป้า 7.40 บาท
EKH ลุ้นกำไรไตรมาส 1/62 ทำ New high แนะซื้อเป้า 7.40 บาท
22 มี.ค. 2562

บล.เคทีบี (ประเทศไทย) ระบุในบทวิเคราะห์วันนี้(22มี.ค.62)ว่า บริษัท เอกชัยการแพทย์ จำกัด (มหาชน) หรือ EKH  มีมุมมองเป็นบวกต่องาน Opportunity day ของ EKH วานนี้ (21 มี.ค.19) เนื่องจากผลการดำเนินงานในปีนี้ยังคงสดใส และผู้บริหารมั่นใจว่าไตรมาส1/62 จะทำ New high ของไตรมาส 1 ในทุกปีที่ผ่านมา
โดยผู้บริหารมองว่าการเติบโตของผลการดำเนินงานในปีนี้จะมาจาก (1) เปิดตึกกุมารเวชช่วงปลายไตรมาส2/62จึงมีจำนวนเตียงเพิ่มขึ้น (2) เพิ่มเตียงในศูนย์ไตเทียม และ (3) ศูนย์ IVF สาขาพระราม 9 จะเปิดแบบครบวงจรใน เม.ย.นี้ คาดจะทำให้จำนวนคนไข้ IVF เพิ่มขึ้น
ทั้งนี้ยังคงประมาณกำไรสุทธิปี 2019 ที่ 135 ล้านบาท เติบโต 15% เทียบช่วงเดียวกันของปีก่อน จึงคงคำแนะนำ “ซื้อ” ที่ราคาเป้าหมาย 7.40 บาท (ใช้วิธี DCF อิง WACC = 9%, Terminal growth = 3%)